**Отчет**

**за втората година управление**

**на кмета на Община Видин Огнян Ценков**

**УВАЖАЕМИ СЪГРАЖДАНИ,**

*Оставам верен на поетите ангажименти да представям пред вас резултатите от свършената работа през всяка година от мандат 2015-2019. Днес мога да заявя, че вложените до този момент усилия от мен и от моя екип, дават своите плодове. Община Видин успява да се справи с финансовите трудности; успешно финализира дейности по европейска проекти и осъществява нови; полага повече грижи за подобряване на инфраструктурата и околната среда във всички населени места; търси нови пътища за развитие на образованието, социалните услуги, културата, туризма и спорта; усъвършенства административното обслужване; предприема конкретни стъпки във връзка с прозрачността и информираността на населението. За всичко това ръководството на Община Видин разчита и благодари за подкрепата от страна на държавната власт, на Общинския съвет и на гражданското общество. За мен взаимното доверие е изключително важно условие, защото само обединените усилия водят до истински, трайни резултати.*

**СТРИКТНО СПАЗВАНЕ ИЗИСКВАНИЯТА НА ФИНАНСОВО-ОЗДРАВИТЕЛНАТА ПРОГРАМА**

* С писмо на министъра на финансите Владислав Горанов, с изх. № ФО-16/09.06.2016 г. Община Видин бе уведомена, че се намира във финансово затруднение при условията на чл. 130а, ал. 1 от Закона за публичните финанси и трябва да се открие процедура за финансово оздравяване. В тази връзка Общината откри процедура за финансово оздравяване с Решение № 128, взето с Протокол № 6 от 30.06.2016 г. на Общински съвет - Видин;
* На първи етап Община Видин изготви прогнози за периода 2016 г. – 2019 г., приети с Решение № 193, взето с Протокол № 9/04.10.2016 г., които показват намерението на местната институция, при съгласие от страна на Министерството на финансите да получи на основание чл. 130ж временен безлихвен заем за срока на финансово оздравяване в размер на 6 000 000 лв.;
* На втори етап бе изготвен план за финансова стабилизация на общината за периода 2016 г. - 2019 г., който е представен в Министерството на финансите за съгласуване. Съобразно плана на Община Видин се предоставя временен безлихвен заем в размер на 6 000 000 лв., с цел възстановяване на предоставения през 2015 г. заем от Министерство на финансите в размер на 2 000 000 лв. и разплащане на просрочени задължения за предоставени публични услуги в размер на 4 000 000 лв.;
* На трети етап бе актуализиран планът за финансова стабилизация на общината за периода 2016 г. - 2019 г., който е представен в Министерството на финансите за съгласуване. Съобразно Плана на Община Видин се предоставя временен безлихвен заем в размер на 4 000 000 лв., с цел разплащане на просрочени задължения за предоставени публични услуги;
* По този начин в периода 2017 г. - 2018 г. Общината ще отговаря на критериите, залегнали в чл.130а, ал.1 от Закона за публичните финанси: наличните към края на годината просрочени задължения по бюджета на общината да не надвишават 5 на сто от отчетените за последната година разходи на общината;
* Община Видин няма наложени запори и публични задължения към държавата;
* Вследствие на целенасочената работа по отношение събираемостта на местните данъци и такси, доходите от собственост, техническите и административни такси и не на последно място - на предоставените средства от централния бюджет (1 550 000 лв. за увеличаване на целевата субсидия за капиталови разходи и 450 000 лв. за текущ ремонт, в това число 300 000 лв. - за общински пътища и асфалтови настилки и 150 000 лв. - за сгради);
* Просрочени задължения за местни дейности:
* Размерът на просрочените задължения се промени от 7 279 848 лв. към 31.12.2015 г. в размер, възлизащ на 5 453 097 лв. към 31.10.2017 г.
* Тенденцията, която се наблюдава е положителна. Община Видин намалява просрочените си задължения, като стриктно изпълнява заложения в бюджет 2017 г. план за разплащането им. Съгласно този план Община Видин трябва да разплати за 2017 г. 1 121 661 лв., а към 30 септември 2017 г. е разплатила 1 120 321 лв., или изпълнението е 99 %
* Общински дълг:
* Община Видин отчита усвоен дългосрочен инвестиционен банков кредит от „Търговска банка Д” АД в размер на 8 083 417 лв. За сравнение остатъкът по главницата към декември 2015 г. е в размер на 5 966 332 лв., а текущата експозиция - остатъкът по главницата към 31 октомври 2017 г. е в размер на 3 753 015 лв., или намаление с 2 213 317 лв.;
* Отчита усвоен дългосрочен кредит от Фонд „Флаг” ЕАД за осигуряване на успешното приключване на проект „Изграждане на Регионалната система за управление на отпадъците в регион Видин”, в размер на 1 067 789 лв. Текущата експозиция - остатъкът по главницата към 31 октомври 2017 г. е в размер на 860 789 лв., или намаление с 207 000 лв.;
* Отчита усвоен дългосрочен кредит от Фонд „Флаг” ЕАД за осигуряване на успешното приключване на проект „Подобряване и развитие на инфраструктурата за питейни и отпадъчни води в агломерации над 10 000 е.ж.”, в размер на 2 685 776 лв. Текущата експозиция - остатъкът по главницата към 31 октомври 2017 г. е в размер на 2 165 976 лв., или намаление с 519 800 лв.;
* Отчита предоставен временен безлихвен (краткосрочен) заем от Централен бюджет в размер на 2 000 000 лв. Текущата експозиция - остатъкът по главницата към 31 октомври 2017 г. е в размер на 2 000 000 лв.;
* Приходи:
* Общо събраната сума от собствени приходи и помощи към 31 октомври 2017 г. е в размер на 8 199 446 лв., сравнена със същия период на 2015 г. – 5 916 686 лв., като събираемостта е с повече от 38,58 % спрямо 2015 година;
* За времето от встъпването ми в длъжност като кмет на Община Видин до 31.10.2017 г., вследствие на извършеното преструктуриране на общинската администрация и предприемане на действия по стриктното прилагане на Закона за местните данъци и такси, Данъчно осигурителния процесуален кодекс и приетите от Общинския съвет Наредба за определяне размера на местните данъци и Наредба за определянето и администрирането на местните такси и цени на услуги на територията на Общината, се увеличи значително събираемостта на местните данъци и такси, представляващи общински публични вземания;
* Още в началото на мандата се обърнах с призив към нашите съграждани във връзка с коректното плащане на местните данъци и такси. Ефективна се оказа формулата всеки месец да бъдат оповестявани публично имената на физическите и юридическите лица, които имат най-големи задължения. Въведе се стриктен контрол относно събираемостта, което даде положителни резултати;
* Отчетените в края на месец септември 2017 година приходи от местни данъци, такса битови отпадъци, такса за предоставени административни услуги и глоби са общо 5 028 311 лв., което е с 251 950 лв. повече в сравнение със същия период на предходната година (4 776 361 лв. за 2016 г.). Постигнат е ръст от 5%;
* За периода от 1.01.2017 г. до 31.10.2017 г. са издадени 961 акта за установяване на задължения на стойност 1 236 893 лв., с цел принудително събиране на общинските публични задължения;
* На държавен и частен съдебен изпълнител за последната една година са предадени 121 преписки за образуване на принудителни производства на стойност 271 938 лв.
* За отчетния период са обработени 173 531 декларации по Закона за местните данъци и такси (ЗМДТ), като по данъчното законодателство са обслужени общо 123 756 физически и юридически лица;
* По тринадесет вида услуги, предоставени на физически и юридически лица са издадени общо 6 232 броя различни удостоверения, служебни бележки, заверени копия, преписи, дубликати и др. на обща стойност 42 869 лв.

**ЕВРОПЕЙСКИТЕ ПРОЕКТИ ОТНОВО В ЦЕНТЪРА НА ВНИМАНИЕТО**

* Работи се по 97 проектни предложения (разработване, оценка, изпълнение, мониторинг);
* Приключил е един проект, в процес на изпълнение са 69 проекта;
* Подписахме 5 договора за безвъзмездна финансова помощ (три - за изпълнението на проекти по Програма за трансгранично сътрудничество ИНТЕРРЕГ - ИПП БЪЛГАРИЯ - СЪРБИЯ по инструмента за предприсъединителна помощ на Европейския Съюз и два - за изпълнението на проекти по Оперативна програма „Региони в растеж” 2014 – 2020);
* Оказахме съдействие при изпълнението на два проекта на селата Ботево и Плакудер, финансирани по Програмата за управление на дейностите по опазване на околната среда (ПУДООС);
* Помогнахме за разработването и изпълнението на 52 проектни предложения по програма "Местни инициативи".

*Подробна информация за проектите може да намерите тук……*

**СТРЕМЕЖ КЪМ ИЗГРАЖДАНЕ НА ПО-ДОБРА ЖИЗНЕНА СРЕДА**

* Извършени бяха ремонтни дейности по общинските пътища и уличната мрежа в населените места на Община Видин в края на 2016 г., водещи до подобряване безопасността на движението;
* Рехабилитация на улици:
* ул. ”Цар Симеон Велики” - от кръстовището с ул. ”Екзарх Йосиф І” до кръстовището с ул. ”Цар Александър ІІ” - 64 000 лв.;
* ул. ”Цар Александър ІІ” - от кръстовището с ул. ”Цар Симеон Велики” до кръстовището с ул. ”Княз Александър Батенберг” - 27 080 лв.;
* ул. ”Васил Левски” - от кръстовището с ул.” Екзарх Йосиф І” до кръстовището с ул. ”Железничарска” - 32 580 лв.;
* Междублоково пространство около бл. „Железничар” - бл.20, бл.22 и бл. 24 - 26 280 лв.;
* Обслужваща улица от ДГ „Радост” до ул.”Горазд” - 5 020 лв.;
* ул. ”Иван Асен ІІ” - от кръстовището с ул. ”Драган Цанков” до кръстовището с ул. ”Княз Дондуков” - 32 600 лв.;
* ул. ”Михалаки Георгиев” - 14 450 лв.;
* ул. ”Райко Жинзифов” - от кръстовището с ул. ”Ильо Войвода” до подхода за бл.16 - 19 300 лв.;
* ж.к. „Гео Милев”, улицата пред бл. 24 и бл. 25 - 40 600 лв.;
* ул. „Гео Милев” - от кръстовището с бул. ”Панония” до входа на Гранична полиция - 31 140 лв.;
* ул. ”Йеромонах Лазар” - 19 900 лв.;
* ул. ”Кокошевец” - от кръстовището с ул. ”Кочо Чистеменски” до кръстовището с ул. ”Капитан Киряев” - 15 200 лв.;
* ул. ”Св. Климент Охридски” - 28 300 лв.;
* ул. ”Кочо Чистеменски” - 38 100 лв.;
* Извършеният текущ ремонт на улици в град Видин е в размер на 73 000 лв.; ремонтът на улици в населените места на Община Видин - 63 700 лв.; ремонтът на пътища от общинската пътна мрежа - 17 400 лв.;
* За текущ ремонт на улици в град Видин през 2017 г. са изразходвани 241 000 лв.;
* Изградени са алеи в Нов гробищен парк на стойност 19 100 лв.;
* Извършват се дейности по възстановяване на хоризонталната и вертикалната маркировка, поддържане на светофарната уредба, почистване на дъждоприемните шахти в град Видин;
* Направен е основен ремонт на сградата на Центъра за подкрепа на личностното развитие – Градско ученическо общежитие (покривни работи, подмяна дограма и ремонт отоплителна инсталация, в размер на 200 000 лв.);
* По програма "Местни инициативи", която реализираме за втора поредна година заради големия интерес и предвидихме по-голям бюджет, бяха осъществени 52 проекта в гр. Видин и населените места на Общината на обща стойност 104 000 лв. (по 2000 лв. за всеки);
* Извършена е доставка и монтаж на съоръжения за 5 броя детски площадки на стойност 11 000 лв. за всяка, или общо 55 000 лв.
* Активизира се работата по Националната програма за енергийна ефективност на многофамилни сгради. Регистрирани са тридесет и пет сдружения на собственици. Сключени са четиринадесет договора за целево финансиране. Завършени са пет жилищни блока;
* За периода 1.10.2016 г. – 31.03.2017 г. наднормените стойности на ФПЧ10 в сравнение с предходния зимен сезон показват известно намаление на замърсяването – 60 % от пробите за текущия сезон са превишили средноденонощната норма, при 70.5 % за предходния; за периода 1.04.2017 г. – 30.09.2017 г. са отчетени само 3 дни с наднормени стойности на ФПЧ10, което е повече от десетократно намаление в сравнение с 46-те броя превишения през 2016 г.;
* Като извод експертите от РИОСВ - Монтана посочват, че намалените нива на ФПЧ10 през двата сезона се дължат на стриктно спазване и изпълнение на краткосрочните и дългосрочни мерки в плана за действие на приетата от Общински съвет – Видин през 2016 г. актуализирана програма за достигане на установените норми за съдържанието им в атмосферния въздух в Общината;
* Разработени са и предстои приемането от Общински съвет - Видин на два важни документа - Програма за опазване на околната среда 2017-2020 и Програма за управление на отпадъците на територията на Община Видин;
* Предприехме резултатни мерки за ограничаване популацията на комари. Проведоха се необходимите действия за дезинсекция, дезинфекция и дератизация на детски площадки, спортни обекти, паркове и други площи за обществено ползване. За тази цел Общината отдели 67 000 лв.;
* Въведохме разделно събиране на биоотпадъците от поддържането на обществени площи, паркове и градини, с което се даде възможност да заработи компостиращата инсталация на Регионалното депо за битови отпадъци;
* Полагаме грижи за поддържане на озеленените площи, оптимално съобразени със сезонните особености на ландшафта и финансовите възможности на Общината;
* Целогодишно се извършва обследване на дървесната растителност, с цел осъществяване на действия за обезопасяване и недопускане на инциденти;
* Подпомагаме с професионални съвети организации и граждани при осъществяване на проекти за озеленяване на територията на град Видин;
* Община Видин сключи три договора с „Бонония-Чистота” ДЗЗЗД за предоставяне на техника по сметосъбиране и сметоизвозване, ежедневно почистване на населените места и снегопочистване на град Видин. По договорите звено „Чистота” ползва услугите на 6 сметосъбиращи машини, два челни товарачи с отваряща се грайферна кофа, три самосвала, една миялна машина и един трактор с дробилна машина;
* Предоставени бяха хиляда контейнери за твърди битови отпадъци тип „Бобър”, разположени на територията на града и пет хиляди пластмасови кофи в кварталите с еднофамилни жилища и в селата на Общината;
* Облекчихме сметоизвозването, като увеличихме с хиляда броя пластмасовите кофи, разположени в селата;
* Увеличихме ефективността при събирането на битовите отпадъци при строго спазване на графика и транспортирането им по маршрути, осигуряващи спестяване на време и избягване на трафика в пиковите часове;
* Редовно се прави оборка, почистване и миене на улични платна, тротоари, площади и други територии за обществено ползване.

**Таблица № 1: Количествени показатели на дейностите по почистването на битови отпадъци – месец септември 2017 г.**

|  |  |  |  |  |
| --- | --- | --- | --- | --- |
| № |  | Количество | За месеца | От началото на годината |
| 1. | Изметени площи | дка | 4 850,00 | 38 821,00 |
| 2. | Оборка | дка | 5 060,00 | 49 070,00 |
| 3. | Измити площи | дка | 200,00 | 1400,00 |
| 4. | Извозени ТБО на депото вт.ч (*р.5 + р.6+р.7)* | тон | 1 578,740 | 11 643,980 |
| 5. | От гр.Видин | тон | 1 137,460 | 9 004,511 |
| 6. | От гр.Дунавци | тон | 125,470 | 745,120 |
| 7. | От селата | тон | 315,810 | 1 894,349 |
| 8. | Обработени съдове за ТБО вт.ч (*р.9+р.10+р.)* | бр. | 45 000 | 403 000 |
| 9. | От 1100л. | бр. | 30 000 | 274 000 |
| 10. | От 240л. | бр. | 15 000 | 129 000 |
| 11. | Кошчета | бр. | 5 860 | 91 740 |
| 12. | Снегопочистване вт.ч  *(р.13+ р.14 + р.15+ р.16)* | дка | - | 5 030,00 |
| 13. | Машинно | дка | - | 4 810,00 |
| 14. | Ръчно | дка | - | 220,00 |
| 15. | Опесъчаване | дка | - | 2 100,00 |
| 16. | Обезледяване | дка | - | 16,22 |

* Извършихме почистване на отпадъци, изхвърлени на неразрешени за това места и ликвидирахме незаконни сметища;
* Премахнати бяха плакати, афиши и граждански обяви, поставени на неразрешени места;
* Предоставихме услуги по денонощно зимно поддържане и снегопочистване на територията на град Видин, включващо зимно дежурство и ефективна работа при зимни условия;
* Дейностите са съобразени със заложените изисквания в Програмата за намаляването на фини прахови частици и подобряване качеството на атмосферния въздух над град Видин;
* От началото на месец април до 6.10.2017 г. по ежемесечен график бяха измити 1 400,00 дка площи;
* Своевременно се отстраняват замърсяванията от извършване на строителни дейности;
* При добра финансова възможност се прилага комплексна методика за употреба на противообледяващи средства при зимни условия (замяна на опесъчаването с химически активни препарати);
* Звено „Чистота” взе участие в ежегодните проверки на Регионалната инспекция по околната среда и водите - Монтана и извърши почистване на замърсените с отпадъци речни корита и прилежащите им територии в границите на населените места на Община Видин: гр. Дунавци (р. Видбол), с. Синаговци (р. Видбол), с. Рупци и с. Пешаково (р. Св. Петър); с. Долни Бошняк, с. Градец и с. Акациево (р. Тополовец); с. Иново (р. Делейнска); с. Цар Симеоново (дере);
* Съдействахме на кметове и кметски наместници на селища в Общината за отстраняване на нерегламентирани замърсявания след закриване на селските сметища през месец септември 2016 г., съгласно изискванията на Министерството на околната среда и водите;
* От 27.03.2017 г. до 11.04.2017 г. беше организирано и извършено интензивно почистване на замърсени площи със съдействието на гражданите във връзка с пролетното почистване на Видин. Извозени бяха над 500 куб. м битови отпадъци, 150 куб. м растителни отпадъци и 50 куб. м пясък и сгурия;
* Извършвано бе и събирането на отпадъци от търговски обекти и съпътстващи производството занаятчийски дейности, обекти за отдих и забавления, които нямат характер на опасни отпадъци, а количеството и съставът им не пречи на тяхното третиране;
* Откликнахме на редица постъпили молби и жалби от граждани, като извършихме в срок необходимите действия.

**УСПЕШНА СОЦИАЛНА ПОЛИТИКА**

* Разрешаването на социалните проблеми продължава да е приоритет в политиката на Община Видин. През 2017 г. на територията й функционират общо 22 заведения за социални услуги с делегирани държавни или общински дейности, за деца и възрастни в неравностойно положение;
* Социалните услуги за деца в неравностойно положение в общността са 9, с капацитет 176 места, а тези, насочени към възрастни в неравностойно положение – 13, с капацитет 188 места;
* Важна насока е създаването на условия за предоставяне на грижи за старите хора, като се съблюдава принципа за независим живот в семейната среда или в близост до нея. Домашен социален патронаж предоставя услугата по домовете на бенефициентите в 34-те населени места в Общината. Капацитетът е 200 потребители;
* С Решение № 191, взето с Протокол №8/ 02.09.2016 г. на Общински съвет – Видин е приета Наредба за организацията и дейността на клубовете на пенсионера и лицата с увреждания в Община Видин. Приемайки тези клубове като социална услуга на Община Видин, е доказана подкрепата на общинската администрация за дейностите им, предоставящи възможности за общуване, социален живот, медицински и други услуги за стари хора с относително съхранено здраве и възможности за самостоятелно придвижване;
* В тази връзка Общината предоставя помещения за ползване на Културен клуб на пенсионера и Пенсионерски клуб „Бъдин” в гр. Видин, които са общинска собственост. С помощта на ръководството на Община Видин пенсионерски клубове са разкрити и функционират и в селата Градец, Гомотарци, Иново, Кошава, Капитановци, Покрайна, Сланотрън, Антимово, Войница, Каленик и Жеглица;
* Община Видин е бенефициент по проект „Грижа в семейна среда за лицата в неравностойно положение в Община Видин”, със срок на изпълнение 3.05.2016 г.-3.02.2018 г. Целта на проекта е подобряване качеството на живот на хора с увреждания, в това число и деца, и възрастни хора с ограничения и/или невъзможност за самообслужване, чрез създаване на условия за ефективно упражняване на правото им на независимост и социално включване и намаляване на риска от зависимост от институционален тип грижи. Специфичните цели на проекта са усъвършенстване и подобряване на предлаганите почасови социални услуги на нуждаещите се и утвърждаване на Общината като доставчик на социални услуги. Основната дейност по проекта е предоставяне на социалните услуги „личен асистент”, „социален асистент”, „домашен помощник”. Към настоящия момент в Общината са назначени 43-ма лични асистенти, 49 социални асистенти и 20 домашни помощници, които обслужват 158 лица с увреждания;
* От 12.09.2016 г. до 31.12.2017 г. функционира социалната услуга „Топъл обяд в Община Видин”, по защитен проект пред Министерството на труда и социалната политика, с доставчик Община Видин. Капацитетът е 148 лица в работоспособна възраст от уязвими групи; самотно живеещи лица с децата си, подпомагани по Закона за семейни помощи за деца; лица с доказана липса на доходи и близки, които да се грижат за тях, установено от съответната дирекция „Социално подпомагане“; скитащи и бездомни деца и лица.; лица и семейства на месечно подпомагане по реда и условията на чл. 9 от Правилника за прилагане Закона за социално подпомагане; самотно живеещи лица и семейства, получаващи минимални пенсии - за осигурителен стаж и възраст, за инвалидност, наследствени пенсии и пенсии, несвързани с трудова дейност;
* По Национална програма „Заетост и обучение на хора с увреждания” е осигурена заетост на 3 лица с увреждания за срок от 24 месеца, с период на изпълнение от 18.10.2016 г. до 17.10.2018 г. Финансирането е за сметка на Държавния бюджет;
* По Регионална програма за заетост са ангажирани 15 лица за срок от 6 месеца, с период на изпълнение от 15.05.2017 г. до 14.11.2017 г., като финансирането също е от Държавния бюджет.

**РАЗВИТИЕТО НА ОБРАЗОВАТЕЛНАТА СИСТЕМА, КУЛТУРАТА, ТУРИЗМА, МЛАДЕЖКИТЕ ДЕЙНОСТИ И СПОРТА - СРЕД ПРИОРИТЕТИТЕ В ОБЩИНСКАТА ПОЛИТИКА**

* Община Видин продължи предприетата оптимизация на училищната мрежа - важно и необходимо управленско решение. Изготвена бе Общинска програма за оптимизация на училищната мрежа. С решение на Общински съвет - Видин и последваща заповед на министъра на образованието и науката бе извършено преобразуване чрез сливане на СУ „Христо Ботев“ и ОУ „Отец Паисий“ - в ОУ „Отец Паисий“. С общинската програма Община Видин кандидатства и бе одобрена по Националната програма „Оптимизация на училищната мрежа“, модул „Оптимизиране на училищната мрежа“ и е включена за финансиране в размер на 225 000 лв. Отпуснатите от правителството средства са предназначени за извършване на ремонт на ОУ „Отец Паисий“;
* Започна прилагането на Механизма за съвместна работа на институциите по обхващане и задържане в образователната система на деца и ученици в задължителна предучилищна възраст. Бяха посетени повече от 1570 адреса. Успяхме да върнем над 10 ученици в училище, които продължават своето обучение. В училищната мрежа са създадени условия за обхват на всички деца и ученици в задължителна училищна възраст, като се следи и тяхното движение;
* На близо 900 ученици и 14 деца от подготвителните групи от населени места, където няма училище или детска градина, е осигурен безплатен транспорт и целодневна организация на учебния ден, с което гарантираме неотпадането от училище и пълния обхват на учениците;
* Утвърдихме 9 средищни училища и 3 средищни детски градини;
* Поддръжката на материално-техническата база на училищата и детските градини се финансираше чрез предвидени средства за капиталови разходи в бюджет 2017 г., бюджетите на училищата и детските градини, както и чрез средства по програми и проекти.
* Подписах договора за безвъзмездна финансова помощ в размер на близо 17 милиона лева по проект „Подобряване на състоянието на образователната инфраструктура в град Видин”, включващ две инвестиционни предложения, основна реконструкция на сградата на Профилирана природо-математическа гимназия "Екзарх Антим I" и консервация, реставрация и експониране на сградата на Средно училище "Цар Симеон Велики" - гр. Видин;
* В началото на учебната 2017/2018 година подарих на всеки първокласник илюстрована книжка с две от най-обичаните и популярни български народни приказки, с лично послание. Всяко училище и Градското ученическо общежитие получиха диск с художествено-документален филм за Васил Левски, посветен на 180-годишнината от рождението на Апостола, която бе отбелязана тази година.
* Отчитаме добри резултати една година след въвеждането и прилагането на системата на делегираните бюджети в детските градини. С реализирането на това намерение постигаме няколко цели: по-качествено обгрижване на децата, възползване в пълен обем от държавните средства и по-добра управленска отговорност в детските градини. Община Видин като първостепенен разпоредител с бюджет изпълнява своя ангажимент за навременното осигуряване на текущата издръжка, която е общинска дейност, с цел правилното възпитание, обгрижване, социализация и обучение на децата;
* Детски градини и училища участват в схема „Училищен плод”, чиято основна цел е трайно увеличаване делът на плодовете и зеленчуците в храненето на децата;
* В навечерието на 24 май - Ден на българската просвета и култура и на славянската писменост по традиция, на тържествена церемония бяха наградени с почетни плакети на Община Видин учители от основни, средни училища, езикови и професионални гимназии, дейци на културата;
* Заедно отпразнувахме 135-годишния юбилей на Средно училище „Цар Симеон Велики“ и 45-годишния юбилей на Профилирана природо-математическа гимназия „Екзарх Антим I”;
* Видин има вече свое висше учебно заведение. С Решение №87 от 3 май 2017 г. на Министерски съвет в нашия град бе открит филиал на Русенския университет „Ангел Кънчев”, където се обучават 280 студенти. На 10 студенти Община Видин заплати семестриалните такси в размер на 4000 (четири хиляди) лв.;
* Организирахме летния отдих на 42 изявени деца от IV-VIII клас на видинските училища в Детски международен комплекс „Албатрос“край Варна;
* Община Видин работи успешно по Наредбата за условията и реда за осъществяване на закрила на деца с изявени дарби. За периода са отпуснати чрез средства от държавния бюджет едногодишни стипендии в общ размер на 4320 лв. - за участие на ученици в различни национални и международни фестивали, конкурси, състезания, олимпиади и др.;
* Подкрепих участието по индивидуални проекти на общински детски градини и училища в различни национални и международни образователни програми, свързани с подобряване на условията за обучение;
* Работим целенасочено по превенция на противообществените прояви на подрастващото поколение. Местна комисия за борба срещу противообществените прояви на малолетните и непълнолетните към Общината развива дейност, свързана с участието в проекти и обучения по въпросите на детската престъпност. Насочихме усилията си към родители, които срещат трудности при отглеждането и възпитанието на децата си, деца с поведенчески проблеми или в рискова семейна среда, организирахме консултативни интервенции, целящи да укрепят позициите на детската или юношеската личност в семейството и в училището и да се преодолеят негативните поведенчески прояви. Приветствахме стартирането на Програмата „Детско полицейско управление“;
* Обновихме детски площадки, ремонтирахме и въведохме в експлоатация отоплителната система в Детска градина „Мир“, гр. Дунавци и подобрихме условията за отглеждане на децата.
* Една от първостепенните ни задачи в областта на културата отново е свързана с ефективно работещи институти, утвърждаване на признати културни продукти в национален и европейски мащаб и осъществяване на културни политики, привлекателни за инвестиции;
* Подготвихме разнообразен културен календар, в който са включени над 100 културни събития с местен, регионален, национален и международен характер;
* Организирахме и отбелязахме в сътрудничество с други институции и заедно с нашите съграждани националния и официалните празници;
* Осъществихме за поредна година инициативата „Жива мартеница“. Този път тя изобразяваше сърце и в подреждането й се включиха около 600 ученици от всички училища на територията на Общината;
* Проведохме Петия фестивал на изкуствата „Дунавски вълни“ - уникален синтез от традиционни и модерни изкуства и Видин отново се превърна във фестивална сцена за талантливи творци - музиканти, певци, художници, театрали, циркови артисти, фолклорни изпълнители;
* Под мой патронаж се проведе11-то издание на Международния фолклорен фестивал “Танци край Дунава”, организирано от читалище “Цвят 1870”. В него представиха своето изкуство професионални фолклорни състави от гр. Зайчар - Сърбия, гр. Дробета-Турну Северин -Румъния, както и домакините - Представителен фолклорен ансамбъл и Детски танцов състав при читалище „Цвят“. Общият брой на участниците бе над 120 танцьори, певци и инструменталисти;
* С великолепния спектакъл „По Видинските мегдани“ отбелязахме 45-годишния юбилей на нашия Ансамбъл за народни песни и танци „Дунав“, който заслужено получи националната награда за музикално и танцово изкуство „Кристална лира 2017” в категория „Музикален фолклор“. Като кмет на Община Видин получих лично наградата по време на тържествена церемония, която се проведе в Деня на народните будители в залата на Държавен музикален и балетен център - София;
* С много ентусиазъм организирахме Първия летен оперен фестивал във Видин -  „Крепост на вековете „Баба Вида“. Три емблематични за града ни културно-исторически забележителности се превърнаха в сцена на фестивала. При изключителен интерес преминаха представленията на балетните спектакли „Лебедово езеро“ и “Зорба гъркът“ и оперите „Мантията“ и „Джани Скики“. В знак на признателност подарих изящна статуетка на маестро Пламен Карталов, директор на Софийска опера и балет и на нашата съгражданка Вяра Начева, примабалерина на Щатсопер – Берлин за блестящото й изпълнение в балета „Лебедово езеро“. Високо оцених приноса на младежите-доброволцив създаването на необходимата организация за успешното протичане на това забележително и първо по рода си културно събитие в нашия град. С оперния фестивал Видин бе показан по уникален начин и той го заслужава, защото има история, има величие и има вечност;
* Десетки младежи се събраха отново във Видин и активно участваха в Осмото издание на младежкия фестивал по изкуствата The Bridge;
* С инициативата „Рисунки с цветен пясък“ отбелязахме Международния ден на река Дунав - 29 юни;
* В тазгодишното издание на традиционния Видинския панаир участваха над 150 производители, търговци и занаятчии от цялата страна и от Република Сърбия. В неговите рамки бяха проведени множество съпътстващи културни и музикални прояви с участието на популярни наши и чуждестранни изпълнители и на фолклорни състави от читалищата в Общината;
* Над 500 бяха участниците-самодейци в Шестото издание на фолклорния събор “Алботин”;
* Получихме правото да управляваме собствеността на символа на нашия град –крепостта „Баба Вида“. Подписахме с Фондация „Созопол“ Меморандум за сътрудничество и Община Видин прие като дарение от Фондацията проектната документация за реставриране, консервация и социализация на крепостта;
* Подписахме договор за дарение с Организацията на евреите в България „Шалом“, според който Синагогата вече е собственост на Общината;
* Жителите и гостите на града имаха възможността да се запознаят с редица научни иновации и постижения на Държавата Израел, с хората, които са техни автори и със значението им за подобряване на живота в различни сфери с гостуващата изложба „Израелски открития и разработки, променили света“;
* Паметникът на културата „Турската поща“ се превърна в една безценна придобивка за нашия град с превръщането му в Център за обучение, изкуство и култура. Инициативата бе реализирана от Регионална библиотека „Михалаки Георгиев“ и със съдействието на Общината;
* Във Видин гостува изложба, предоставена от Национален дарителски фонд „13 века България“ и Фондация „Малък Зограф“, която представи 50 рисунки на деца от цял свят, събрани от всички проведени конкурси в периода 2013-2016 година. В изложбата бяха включени рисунки на две видински деца;
* За Деня на българската община подготвихме съвместно с Държавен архив и Регионален исторически музей - Видин документална изложба, свързана с историята и развитието на Видинската община от 1861 година до днес, която посетиха над 300 души;
* Включихме се в националната инициатива “Мениджър за един ден”, в която петима ученици от няколко видински училища „управляваха“ града и споделиха своите впечатления и идеи за неговото бъдещо развитие;
* За първи път по повод отбелязването на Духовния празник на Видин - Димитровден, на 26 октомври организирахме тържествена проверка-заря, със съдействието на Военно формирование, град Враца и с участието на Патриотичен клуб „Бдинци“ към Национален съюз „Единение“ и на Градския духов оркестър;
* Предприехме нови стъпки за превръщането на Видин в разпознаваема и привлекателна туристическа дестинация. През 2017 г. отчитаме увеличаване на туристическия поток в сравнение с предходната 2016 г. Най-голям е броят на посетилите средновековната крепост „Баба Вида” - 35 000 души;
* Открихме първия по рода си Епиграфски център - археологически музей в града,разположен всграда - паметник на културата (бивш турски склад). Неговото изграждане стана възможно чрез проект в рамките на Програма „Наследство и съвременни изкуства“, съфинансирана от финансовия механизъм на Европейското икономическо пространство 2009-2014 г. С изпълнението на този проект ние преследвахме още една цел - увеличаване потенциала на Община Видин за туристическите възможности, които предлагаме, защото туризмът е един много сериозен сегмент в икономиката и това е заложено в нашата програма за управление в мандат 2015-2019 г.
* Община Видин по традиция участва всяка година в международната туристическа борса „Ваканция и Спа Експо” в София, където се представят възможностите за туризъм и развлечение. През 2017 г. Общината показа своя туристически потенциал и на изложението „Културен туризъм” във Велико Търново, рекламирайки култура, история и природа. Специално внимание бе обърнато от заместник-министъра на туризма Ирена Георгиева, която посети щанда и изрази мнение, че регионът ни е много подходящ за културно-исторически туризъм;
* За пета поредна година бе организиран средновековният фестивал „БъдинЪ” в крепостта „Баба Вида”. Това събитие се превърна в запазена марка и привлича все повече почитатели. В рамките на фестивала се провеждат различни прояви като възстановки на средновековни обичаи и битки, пресъздаване на събития, характерни за средновековната епоха, детска анимация и др.;
* През 2017 г. броят на круизните кораби, акостирали на пристанище Видин, е значително по-голям в сравнение с предходните години - 192. Това дава основание да смятаме, че градът ни се предпочита от туристите, пристигащи от цял свят;
* През настоящата година за първи път Община Видин, съвместно с винарските изби от региона организира празник на дунавското вино, с цел популяризиране на винения туризъм като част от културата и традициите в нашия край;
* Участвахме в конкурса Годишни награди в туризма 2017 г., категория „Туристическо събитие”. Нашата кандидатура бе средновековният фестивал „БъдинЪ”. По този начин популяризирахме както конкретното събитие, така и крепостта „Баба Вида”, символът на Видин;
* Рекламни пана, изработени от Община Видин, които изобразяват емблемата на нашия град - средновековната крепост „Баба Вида“, художествената галерия „Никола Петров“, Крайдунавския парк и моста над река Дунав при Видин – Калафат, украсиха сградата на българското посолство в Париж в навечерието на Коледните и Новогодишни празници. Инициативата се реализира по предложение на посолството ни във френската столица, а целта е да бъдат рекламирани българските градове и историческите забележителности у нас, за да достигнат до повече туристи.
* През 2017 г. бе приет и успешно се реализира Годишният план за младежта на Община Видин, в изпълнение на Закона за младежта. В него са определени приоритетите на общинската политика за младежта за календарната година, като дейностите по плана се изпълняват с участието на публични институции, неправителствения сектор, доброволческите формирования на Младежкия БЧК. Инвестирани са средства в спортните клубове, културни събития и турнири, разпределени в следните направления:
* **„Ученически спорт”** -финансово подпомогнахме училищата, които се класираха на националните финали на ученическите игри, турнири и състезания. Заедно приветствахме техните постижения на призови места. Подкрепяхме ученическите инициативи, организирахме любителски турнири и спортни прояви по повод различни празници;
* **„Състезания под егидата на Община Видин”** -истински адреналин за почитателите на автомобилния спорт бяха проведените на високо ниво Раликрос „Видин“ и трети кръг от Националния шампионат Ралиспринт „Вида 2017“, като средствата за тази цел бяха заложени в общинския спортен календар;
* **„Подпомагане на спортните клубове”** – Стремим се да оказваме максимална, съобразно нашите възможности, подкрепа на спортните клубове и да допринесем за популяризирането на спорта сред видинските деца, като една алтернатива за тяхното свободно време, а и не само сред децата, както и за успешното реализиране на младите ни надежди в професионалния спорт. Средствата от 300 000 лв. са определени и разпределени с Решение на Общински съвет Видин - спортове за нашия град като самбо, джудо, борба, кану-каяк, тенис на маса, волейбол, баскетбол и футбол, бойните изкуства, лека атлетика. За втора година Община Видин регулярно и навреме изплаща гласуваните средства;
* Проведохме **първия тристранен турнир по футбол за ветерани**, организиран от общинския футболен клуб „Бдин”, в който участваха отборите на „Университатя” от румънския град Крайова, на „Левски” - София и „Бдин” -Видин с играчи, вписали се в историята на видинския и на националния футбол;
* На официална церемония наградихме най-добрите спортисти с високи постижения и специален принос за спортната слава на града за 2016 година;
* Проведох среща с младежи от неправителствената организация Български Младежки Форум, в която участваха 32 млади хора от 8 държави;
* Подписах Споразумение с организацията Джуниър Ачийвмънт за сътрудничество в подкрепа на младежкото предприемачество. На събитието присъства и българският евродепутат Владимир Уручев, с когото Фондацията реализира съвместен проект „Предприемачи на бъдещето“, ученици и учители от  Видин. Целта е развитие на предприемаческата култура, инициативност и желание за стартиране на собствен бизнес у младежите на възраст 16-18 години;
* Подкрепих учениците от СУ „П.Р. Славейков”, които участваха и получиха специалната награда на Националното състезание „Най-добра учебна компания на България”, проведено в град Варна, за своя проект „Музикална кукла Българка“;
* На 1 декември 2016 годинатрадиционно отбелязахме уникалната видинска младежка инициатива "Мач на звездите", част от националната АНТИСПИН кампания;
* Получихме признание от Български автомобилен клуб Ретро във връзка с проведения за първи път парад на стари автомобили, в който се включиха над 120 участници от България, Румъния и Сърбия;
* При голям интерес премина проведената за втора година Национална киноложка изложба, чийто домакин бе нашият град, организирана от Световен киноложко-ловно-спортен алианс, Български републикански киноложки съюз, Български киноложки клуб за българско овчарско куче и Местен клуб за българско овчарско куче „Видин”;
* Посрещнахме представителите на държавите-участнички в 62-ия Дунавския гребен поход ТИД 2017;
* За пореден път Видин бе домакин на Националния мотосъбор, който се организира от местния мотоклуб „Северозападни мотори“ и отбеляза своя 10-годишния юбилей;
* Наградихме победителите в Димитровденското математическо състезание, включено в програмата, посветена на Духовния празник на Видин, в което взеха участие 361 ученици - от трети до дванадесети клас и бивши ученици от цялата страна;
* С общата грижа за децата и подкрепата по време на прехода на детето към семейна среда, предотвратяване на раздялата със семейството и институционализацията на нови деца, подписахме Меморандум за разбирателство с организацията „Надежда и домове за децата“;
* Община Видин успешно реализира проект по Оперативна програма „Развитие на човешките ресурси „Приеми ми 2015” като партньор на Агенцията за социално подпомагане, София. Утвърдени са 33 приемни семейства, с настанени 30 деца, които намериха топлина, обич и грижи. За сигурността на детството - отговорност на всички, проведохме една общинска и една регионална среща с приемните семейства.

 **ИНТЕНЗИВНИ ВЪТРЕШНИ И МЕЖДУНАРОДНИ КОНТАКТИ, ПРОЗРАЧНОСТ И ЕФЕКТИВНОСТ НА АДМИНИСТРАТИВНОТО ОБСЛУЖВАНЕ**

* Проведох десетки срещи с представители на държавната и местната власт, на бизнеса и неправителствени организации, с кметове на общини от България и чужбина. Посрещнах във Видин посланиците на държавите Германия, Израел, Казахстан, Румъния, Русия, Франция;
* Подписахме Меморандум за сътрудничество с „Национална компания индустриални зони“ ЕАД. Намерението е да бъдат създадени условия за развитие на интензивна комуникация между страните, обмяна на опит и добри практики, с цел изработване на общи позиции, постигане на необходимата координация, информационен обмен за бъдещи проекти и програми, както и за реализиране на съвместни действия в тази насока. Идеята е да се изгради подходяща среда за осигуряване на работна ръка, за административно обслужване, за изграждане на инфраструктура и привличане на инвеститори, така че Община Видин да стане по-атрактивна;
* Приех делегация от Област Ортенау, провинция Баден-Вюртемберг, Германия, водена от Франк Шерер, областен управител. Посещението в нашия регион бе в рамките на развиващите се партньорски взаимоотношения в резултат на подписано споразумение между Област Видин и Област Ортенау. По време на срещата запознах гостите с постигнатото от началото на своя мандат, като се спрях върху усилията за реализирането на проектите, финансирани с европейски средства, както и на по-важните нововъведения и промени във всички сфери от работата на общината;
* В началото на месец октомври по моя покана румънска делегация от Окръг Брашов, общините Кристиан и Фагъраш посети нашия град. Целта на визитата бе желанието за бъдещо ползотворно сътрудничество в областта на икономиката, туризма, административните услуги и образованието. На нея бяха обсъдени възможности за създаването на контакти с оглед развитие на конкретни производства, подходящи за региона, реализирането на общи дейности по редица програми, касаещи опазване на околната среда, развитие на инфраструктурата и други;
* В качеството си на кмет на Община Видин и член на Управителния съвет на Асоциацията на Дунавските общини „Дунав“ открих кръгла маса по проект "Разработване и приемане на съвместно институционализирано партньорство за управление на риска от прекомерна популация на насекоми, които засягат общественото здраве и безопасност в рамките на трансграничния регион Румъния-България". В работната дискусия участваха изпълнителният директор на Асоциацията Мария Цанкова, президентът на фондация „Жива природа“ Габриел Шебе от гр. Кълъраш, Румъния, представители на местната и държавната власт от областите Видин, Враца и Монтана, както и неправителствени организации и експерти в областта на екологията. По време на срещата подчертах, че синхронизирането на действията при извършване на превантивни мерки от двете страни на река Дунав е в основата за справяне с проблема;
* На 16 септември почетен гост на честването на 201-та годишнина от рождението на Екзарх Антим Първи във Видин бе председателят на 44-то Народно събрание Димитър Главчев. Проявите бяха организирани от Видинска Света митрополия, със съдействието на Община Видин;
* Отзовах се на поканата от страна на неправителствената организация Български Младежки Форум да се срещна с младежи от 8 държави, участващи в международен проект. Неговата цел е младите хора да усвоят знания за правните процедури, свързани с влизането и пребиваването на бежанци на територията на страни от Европейския съюз и надграждане на умения за комуникация в междукултурна среда. Запознах участниците в проекта с основните характеристики на общината, с богатото историческо и културно наследство и с приоритетите в управленската програма и посочих, че се решават редица важни въпроси в рамките на настоящия мандат, свързани с младите хора, като най-голямото постижение е отварянето на филиал на Русенския университет „Ангел Кънчев“ във Видин. Споделих какви са приоритетите в работата на Община Видин по отношение сътрудничеството и осъществяването на проекти с редица младежки организации, като дадох за пример „Джуниър Ачийвмънт“ и съвместната работа за поощряване на младежкото предприемачество;
* Поздравих участниците в Седмата регионална среща на клубовете „Млади възрожденци” от областите Видин и Монтана, на която бяха поканени Илияна Йотова - вицепрезидент на Република България и Васил Василев - председател на Общобългарския комитет „Васил Левски“. Приветствах членовете на всички клубове „Млади възрожденци“ и техните ръководители за каузата, която отстояват и изразих убеждението си, че техният пример ще завладее още деца и ученици, а дейността им ще срещне широка подкрепа сред обществото;
* Приветствах участниците в работна среща на кметовете на кметства от Област Видин, организирана от Националното сдружение на кметовете на кметства и кметски наместници в Република България, като изразих убеждението си, че тя ще има полза по отношение на обмяната на опит и добри практики;
* Общинското ръководство организира среща с граждани по повод стартирането на програмата „Местни инициативи“, чиято цел бе да се предизвика интереса на хората и те да кандидатстват с проектни предложения, реализирането на които да подобри жизнената среда. Програмата се осъществява по моя инициатива за втора поредна година, като бюджетът й за 2017 г. е увеличен от 70 000 лв. на 108 000 лв., с максимална стойност на едно проектно предложение - 2 000 лв;
* Взех участие в организираната от Асоциация „Прозрачност без граници“ кръгла маса на тема „Предизвикателства пред системите за почтеност на местно ниво в началото на мандата на новите органи за местно самоуправление и местна власт в България“ и се включих с изказване в първия панел – „Прозрачна и почтена публична среда на местно ниво – ролята на институциите“. По време на събитието бяха представени резултатите за 2016 г. от „Индекс на Местната система за почтеност“. От тях стана ясно, че общата стойност на индекса е 3.17 точки при максимална стойност 5, като той регистрира минимално повишение спрямо резултата от 2015 г. (3.14). С резултат 3.18 Видин се нарежда сред общините Пловдив, Шумен, Враца, Пазарджик и Разград, регистрирали значително повишение на индекса спрямо 2015 г. Изследването на капацитета на кметската институция се базира на оценка на способността за реализация на ясна управленска визия и мобилизиране на необходимите ресурси за развитие на общността. В по-малко от половината общини в областните центрове кметовете от новия мандат 2015-2019 г. са предложили управленска програма, но прави впечатление, че добрата практика се задава от новоизбрани кметове на общини като Видин, Добрич и Разград;
* През периода проведох 23 приемни дни, в които съм разговарял с повече от 120 граждани. Продължава организирането и на изнесени приемни в населени места на Общината, както и срещи с жители на квартали в град Видин;
* Спазвам поетия от началото на мандата личен ангажимент всеки месец да дарявам част от трудовото си възнаграждение в подкрепа на деца и младежи от Община Видин, които имат здравословни проблеми, чиито семейства са в затруднено финансово положение, или за да подпомогна техните усилия за осъществяване на значима кауза в полза на цялото общество;
* През периода съм внесъл за разглеждане в Общински съвет - Видин 262 предложения;
* Общински съвет - Видин е приел общо 307 решения;
* Гласувани и приети от Общински съвет - Видин са 4 наредби (Наредба за записване, отписване и преместване в общинските детски градини на територията на Община Видин; Наредба за водене на регистър на общинските детски градини и центровете за подкрепа на личностното развитие на територията на Община Видин; Наредба за организация и управление на гробищните паркове на град Видин и Общината; наредба за организацията и дейността на клубовете на пенсионера и лицата с увреждания в Община Видин), а 11 са актуализирани;
* Продължава традицията всеки месец ръководството да организира срещи с кметовете и кметските наместници на населените места в Общината, на които подробно се информираме за работата по места и търсим решения на възникналите проблеми;
* Предприети са действия за подобряване на административното обслужване. Предоставена е възможност за заплащане на предоставяните услуги чрез въвеждане на ПОС терминални устройства; съкратени са сроковете за предоставяне на административните услуги;
* Разширен е обхвата на предоставяните услуги по електронен път, като в случаите, в които законът позволява заявителя да не се явява лично, е предоставена възможност за заявяване на административни услуги в електронна форма;
* Идентифицирани са документи, чието изискване от заявителите да отпадне;
* В съответствие с нормативните изисквания е направено изследване за удовлетвореността на потребителите на административни услуги. Резултатите от изследването са публикувани на интернет страницата на Община Видин. Те показват, че Общината предоставя административните услуги с висок стандарт, с оглед на законовите срокове и приложимите нормативни изисквания. Служителите от звената за административно обслужване работят при спазване на всички добри практики и законови правила;
* Направен беше обективен анализ на функциите, ефикасността и икономичността на общинската администрация, след което бе предложена за утвърждаване нова структура, приета с Решение №83/28.04.2017г. на Общински съвет - Видин и числеността на администрацията е намалена от 172 на 166 души;
* Всички свободни работни места в администрацията се заемат с конкурси. Проведени са 19 конкурса, оповестени публично. По този начин е осигурена прозрачност и качествен подбор на служители;
* Служителите на Общинска администрация Видин започнаха обучения в Института по публична администрация, град София. Тези обучения са от изключителна важност за професионалното развитие на всеки служител, тъй като ще се повиши личната компетентност, съобразно потребностите и спецификата на позицията, която заема в администрацията.

**СЕРИОЗНИ МЕРКИ ЗА ОБЕЗПЕЧАВАНЕ СИГУРНОСТТА НА ГРАЖДАНИТЕ**

* Приоритетно решавахме проблемите, свързани с опазването на обществения ред, недопускането на инциденти и паркиране на моторни превозни средства в района на Крайдунавския парк и Речна гара във връзка с пристигащите пътнически кораби с туристи чужденци. Служители от Общинския контролен инспекторат, сами или в екип с представители на Районното управление - Видин, в рамките на своята компетентност работеха за създаването на добър ред по организацията на движението на територията на Общината, най-вече по спазването на чл. 5 от Наредба №1;
* Работи се активно за предотвратяване нарушенията на правилата за движение и неправилно паркиране на МПС в централната градска част на Видин;
* За констатирани нарушения през отчетния период по Наредбите на Общински съвет - Видин са издадени 189 наказателни постановления;
* Служителите от Общинския контролен инспекторат са оказали съдействие при повече от 210 случая на други служби и институции в град Видин, както и на други общински администрации в страната и са участвали в работата на 36 комисии, създадени с моя заповед. Отработени са 245 преписки;
* Общинският контролен инспекторат взе активно участие и в охранителните мероприятия при провеждане на фестивала за опера и балет „Крепост на вековете „Баба Вида“ през месец август, както и по охрана на концертите и регулиране на движението при провеждане на традиционния Видински панаир, като не бяха допуснати никакви нарушения.